**Ministru kabineta rīkojuma projekta**

**"Par pārstāvju nominēšanu Pastāvīgās arbitrāžas tiesas specializēto šķīrējtiesnešu sarakstā un specializēto zinātnisko ekspertu sarakstā kosmosa strīdu izskatīšanai" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Saskaņā ar 1907. gada 18. oktobra Konvencijas par starptautisku strīdu miermīlīgu izšķiršanu (turpmāk – Konvencija) 41. pantu un 44. pantu, kā arī, pamatojoties uz Pastāvīgās arbitrāžas tiesas 2011. gada 6. decembra Izvēles noteikumiem to strīdu izšķiršanai, kas saistīti ar darbībām kosmosā[[1]](#footnote-1) (turpmāk – Izvēles noteikumi), Konvencijas Līgumslēdzējas valstis ir uzņēmušās saistības uzturēt Pastāvīgo arbitrāžas tiesu (turpmāk – PAT) ne tikai finansiāli, bet arī, nominējot savus pārstāvjus PAT šķīrējtiesnešu un specializēto šķīrējtiesnešu, un ekspertu sarakstos, lai strīdus gadījumā būtu iespēja izvēlēties šķīrējtiesnešus un ekspertus PAT izskatāmo strīdu risināšanai. Atbilstoši Izvēles noteikumu 10. panta 4. punktam un 29. panta 7. punktam Līgumslēdzējas valstis ir aicinātas nominēt šķīrējtiesnešus un ekspertus šādos sarakstos:1. vienu šķīrējtiesnesi PAT specializēto šķīrējtiesnešu sarakstā kosmosa strīdu izskatīšanai;
2. vienu ekspertu PAT specializēto zinātnisko ekspertu sarakstā kosmosa strīdu izskatīšanai.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1899. gadā Pirmās Hāgas miera konferences ietvaros tika pieņemta Konvencija par starptautisku strīdu miermīlīgu izšķiršanu, kas paredzēja izveidot PAT. Tādējādi PAT ir vecākais tiesiskais ietvars starpvalstu arbitrāžas gadījumu izskatīšanai.1907. gada 18. oktobrī parakstītā Konvencija nomainīja 1899. gada 29. jūlija Konvenciju par starptautisku strīdu miermīlīgu izšķiršanu. Konvencija Latvijā tika pieņemta ar 2001. gada 1. februāra likumu "Par 1907. gada 18. oktobra Konvenciju par starptautisku strīdu miermīlīgu izšķiršanu" (turpmāk – Likums).Ievērojot Konvencijā minētās saistības, Latvija ir nominējusi Evu Kalniņu, Egilu Levitu[[2]](#footnote-2), Mārtiņu Paparinski un Inetu Ziemeli PAT šķīrējtiesnešu sarakstam (apstiprināti ar Ministru kabineta 2017. gada 28. marta rīkojumu Nr. 140 (prot. Nr. 14 29. §)) un Žanetu Mikosu PAT specializēto dabas resursu un vides tiesību šķīrējtiesnešu sarakstam (apstiprināta ar Ministru kabineta 2018. gada 30. janvāra rīkojumu Nr. 34 (prot. Nr. 6 17. §)).Latvija līdz šim nav nominējusi pārstāvjus PAT specializēto šķīrējtiesnešu sarakstā kosmosa strīdu izskatīšanai vai PAT specializēto zinātnisko ekspertu sarakstā kosmosa strīdu izskatīšanai. Latvijā šobrīd nav normatīvā regulējuma kārtībai, kādā tiek iecelti un apstiprināti pārstāvji PAT specializēto šķīrējtiesnešu un ekspertu sarakstos to strīdu risināšanai, kas saistīti ar darbībām kosmosā. Likuma 3. pantā Tieslietu ministrija ir noteikta kā iestāde, kas koordinē Konvencijā paredzēto saistību izpildi, tāpēc 2017. gadā un 2018. gadā Tieslietu ministrija organizēja divus atklātus konkursus uz vakantajām PAT specializēto šķīrējtiesnešu un ekspertu vietām kosmosa strīdu risināšanai. Konkursi tika slēgti bez pozitīviem rezultātiem. 2019. gada jūlijā Tieslietu ministrija lūdza Izglītības un zinātnes ministriju, kā atbildīgo iestādi par kosmosa politikas attīstību, nominēt pārstāvjus vakantajām PAT specializēto šķīrējtiesnešu un ekspertu vietām. Atbilstoši Izglītības un zinātnes ministrijas 2019. gada 22. janvāra reglamenta 28.2. apakšpunktam Izglītības un zinātnes ministrija izstrādā kosmosa politiku un veic tās pilnveidošanu un uzraudzību.Izglītības un zinātnes ministrija ir nominējusi:- Oslo Universitātes Juridiskās fakultātes profesori Allu Pozdņakovu PAT specializēto kosmosa strīdu izskatīšanas šķīrējtiesnešu sarakstam;- **Latvijas Universitātes Atomfizikas un spektroskopijas institūta Atomfizikas, atmosfēras fizikas un fotoķīmijas laboratorijas ekspertu** Vidvudu Zigismundu Beldavu PAT specializēto zinātnisko ekspertu sarakstam kosmosa strīdu izskatīšanai.Pamatojoties uz 1994. gada 13. janvāra likuma "Par Latvijas Republikas starptautiskajiem līgumiem" 12. panta pirmo daļu, kā arī īstenojot iedzīvotājiem atvērtu un caurspīdīgu valsts pārvaldi, pārstāvju apstiprināšana PAT specializēto šķīrējtiesnešu un ekspertu sarakstos izskatāma Ministru kabinetā.Pēc rīkojuma projekta pieņemšanas Ministru kabinetā tieslietu ministrs informēs PAT Starptautisko biroju par apstiprinātajiem pārstāvjiem PAT specializēto šķīrējtiesnešu sarakstā kosmosa strīdu izskatīšanai un PAT specializēto zinātnisko ekspertu sarakstā kosmosa strīdu izskatīšanai.  |
| 3. | Projekta izstrādē iesaistītās institūcijas un publiskas personas kapitālsabiedrības | Tieslietu ministrija ir sagatavojusi dokumentus Izglītības un zinātnes ministrijas nominēto pārstāvju apstiprināšanai Ministru kabinetā. |
| 4. | Cita informācija | Nav. |
|   |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekts skars abu apstiprināto pārstāvju, Izglītības un zinātnes ministrijas, Tieslietu ministrijas, kā arī Konvencijas Līgumslēdzēju valstu intereses, jo PAT specializēto šķīrējtiesnešu un ekspertu sarakstos tiks apstiprināti jauni pārstāvji.  |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projektam nav ietekmes uz tautsaimniecību. Rīkojuma projekts nemaina nevienai sabiedrības grupai tiesības, pienākumus un veicamās darbības.Latvijas pārstāvju izvirzīšana PAT specializēto šķīrējtiesnešu un ekspertu sarakstos un rīkojuma projekta izpilde nav saistīta ar papildu finanšu līdzekļu nepieciešamību.Latvijas Republikas nominētie pārstāvji PAT savus pienākumus veiks patstāvīgi, bez administratīvo iestāžu iesaistes vai uzraudzības. Latvijas Republikai nav jāsedz nominēto pārstāvju ceļošanas un uzturēšanās izdevumi ārvalstīs, kā arī nav jāmaksā darba alga. |
| 3. | Administratīvo izmaksu monetārs novērtējums | Nav attiecināms. |
| 4. | Atbilstības izmaksu monetārs novērtējums | Nav attiecināms.  |
| 5. | Cita informācija | Nav. |
|  |
| **III. Tiesību akta projekta ietekme uz valsts budžetu un pašvaldību budžetiem** |
| Rīkojuma projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Rīkojuma projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Rīkojuma projekts šo jomu neskar.  |
| 2. | Citas starptautiskās saistības | 1907. gada 18. oktobra Konvencija par starptautisku strīdu miermīlīgu izšķiršanu. PAT 2011. gada 6. decembra Izvēles noteikumi to strīdu izšķiršanai, kas saistīti ar darbībām kosmosā. |
| 3. | Cita informācija | Nav. |

|  |
| --- |
| **1. tabulaTiesību akta projekta atbilstība ES tiesību aktiem** |
| Rīkojuma projekts šo jomu neskar. |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk - starptautiskais dokuments) datums, numurs un nosaukums | 1907. gada 18. oktobra Konvencija par starptautisku strīdu miermīlīgu izšķiršanu. PAT 2011. gada 6. decembra Izvēles noteikumi to strīdu izšķiršanai, kas saistīti ar darbībām kosmosā. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei. | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde. | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā. |
| Saskaņā ar Konvencijas 41. pantu, lai sekmētu tūlītēju vēršanos pie arbitrāžas starptautisku nesaskaņu gadījumā, dalībvalstis apņemas uzturēt PAT. Konvencijas 44. pants paredz, ka dalībvalstīm ir jānominē savi pārstāvji pārstāvības nodrošināšanai PAT. Ar Izvēles noteikumiem Konvencijas Līgumslēdzējas valstis tiek aicinātas nominēt vienu šķīrējtiesnesi un vienu ekspertu kosmosa strīdu izskatīšanas lietām. Pēc pārstāvju apstiprināšanas Ministru kabinetā tieslietu ministrs lūgs PAT Starptautisko biroju iekļaut nominētās personas atbilstošos PAT specializēto šķīrējtiesnešu un zinātnisko ekspertu sarakstos.  | Rīkojuma projekts. | Saistības izpildītas pilnībā. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Nav. |
| Cita informācija | Nav.  |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Pieteikšanās uz 2017. gadā un 2018. gadā Tieslietu ministrijas organizētajiem atklātajiem konkursiem tika izsludināta Tieslietu ministrijas mājaslapā, kā arī oficiālajā izdevumā "Latvijas Vēstnesis".Informācija par valsts nozīmētu pārstāvju apstiprināšanu tiks publicēta Tieslietu ministrijas mājaslapā, kā arī Ministru kabineta rīkojums tiks publicēts oficiālajā izdevumā "Latvijas Vēstnesis". |
| 2. | Sabiedrības līdzdalība projekta izstrādē | Nav attiecināms. |
| 3. | Sabiedrības līdzdalības rezultāti | Nav attiecināms. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Tieslietu ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav.  |
| 3. | Cita informācija | Nav. |

Iesniedzējs:

Ministru prezidenta biedrs,

tieslietu ministrs Jānis Bordāns

Poiša 67036912

Arta.Poisa@tm.gov.lv

1. <https://pca-cpa.org/en/documents/pca-conventions-and-rules/pca-arbitration-rules/> [↑](#footnote-ref-1)
2. 2019.gada 8.jūlijā Egils Levits tika apstiprināts par Latvijas Valsts prezidentu un viņa vārds ir svītrots no PAT šķīrējtiesnešu saraksta. [↑](#footnote-ref-2)